Premijer liga Engleske
Premijer liga Engleske jest profesionalna engleska nogometna liga, i predstavlja najviši rang u engleskom nogometu. Liga je osnovana 20. februara 1992. godine, te postala nasljednik Football League First Division. Ubrzo je postala najgledanija i najbogatija svjetska nogometna liga. Također se, po uspješnosti u evropskim takmičenjima prema UEFA-inim koeficijentima nalazi na prvom mjestu, ispred španske La Lige i italijanske Serie A. Od ukupno 49 klubova koji su se takmičili u Premijer ligi, samo sedam su osvajali naslov: Manchester United (13), Manchester City (8), Chelsea (5), Arsenal (3), Blackburn Rovers (1) Leicester City (1) i Liverpool (1).